Ômàna
I Ômàna dia firenena ao Atsinanana Akaiky, any Azia, ao amin’ ny tapany atsimo amin’ ny Saikanosin' i Arabia sady manana morontsiraka ao amin' ny Ranomasin' i Arabia. I Muscat no renivohiny. Ny tanàna lehibe indrindra dia ny renivohiny. Mirefy 309 501 km2 ny velaran-taniny ary miisa 3 869 873 ny mponiny araka ny fanisana natao tamin' ny 2013. Ny faritr' ora dia +4. Ny vohon-tanin’ i Ômàna dia ahitana tany lemaka amorontsiraka sy tandavan-tendrombohitra ary lembalemba anaty tany. Tany efitra ny ampahany be amin’ io firenena io. Ny tany lemaka amorontsiraka etiety, izay hita manamorona ny Hoalan' i Ômàna (ao andrefana), dia voahodidin’ ireo tendrombohitra Hajar (izay manana haambo 2 500 m ao amin' i Djbel Akhdar). Ery ampitan’ ny tangoron-tendrombohitra no ahitana ny tany efitra be fasik' i Wahiba sy ny tany efitra lehibe Ar Rub‘ al Khali; ity tany efitra ity no sisintany (mihoatra ny 800 km) manelanelana an’ i Ômana amin’ i Arabia Saodita. Ao amin’ ny ampahany be amin’ io firenena io dia mafana sady maina ny toetany.

Ambany ny hakitroky ny mponina (olona 14 isaky ny km2). Maro ireo mpila ravinahitra avy any ivelany tonga miasa ao, avy any amin’ ny Zana-kôntinenta Indiana sy avy any Afrika Atsinanana. Ny ankabeazan’ ny Ômaney dia miozolmàna; nefa noho ny habetsahan’ ireo vahoaka vitsy an’ isa indiana, dia mpanaraka ny hindoisma ny manodidina ny 15 %n’ ny mponina.

Sahala amin’ ireo firenena hafa rehetra ao amin’ ny Hoala Persika i Ômàna, izay manana toekarena miompana amin’ ny fitrandrahana solitany. Ananany koa ny etona voajanahary na dia tsy tena voatrandraka aza izany.

Soltanata i Ômàna, izany hoe ny soltana no mitondra ny firenena, miaraka amin’ ny filan-kevitra ahitana mpikambana avy amin’ ireo foko ao amin’ ilay firenena.

Jereo koa 
Firenena ao Azia:

Afganistàna - Arabia Saodita - Armenia - Azerbaijàna - Bangladesy - Bareina - Botàna - Broney - Emirata Arabo Mitambatra - Filipina - Iemena - India - Indônezia - Iràka - Iràna - Israely - Japàna - Jôrdania - Kambôdia - Katara - Kazakstàna - Kirgizistàna - Kôety - Kôrea Atsimo - Kôrea Avaratra - Laôsy - Libàna - Maldiva - Malezia - Mianmara - Môngôlia - Nepaly - Ômàna - Ozbekistàna - Pakistàna - Palestina (fanjakana) - Rosia - Sina - Singaporo - Siria - Srilanka - Tailandy - Taioàna - Tajikistàna - Torkia - Torkmenistàna - Vietnamy.

Kôntinenta eto an-tany

 Afrika
 Amerika (Amerika Avaratra - Amerika Atsimo)
 Azia
 Eorôpa
 Ôseania
 Antarktika

Firenena
Firenena ao Azia